Mala by sa v škole nosiť školská uniforma?

1. Scenár hodín

Čas: 45 min. (jedna hodina)

Priebeh hodín:

1. Privítanie žiakov – 1 min.
2. Prezentácia filmu – 2 min.
3. Rozdelenie triedy do dvoch skupín (ľubovoľný spôsob rozdelenia) – 2 min.
4. Výber strán (za nosenie školskej rovnošaty – proti noseniu školskej rovnošaty) – 1 min.
5. Príprava na diskusiu – rozdanie otázok a zabezpečenie prístupu na internet – 10 min.
6. Diskusia – 22 min.
7. Hlasovanie prebieha tak, že každý študent prejde na stranu, ktorá bola podľa jeho názoru presvedčivejšia – 2 min.
8. Zhrnutie diskusie učiteľom, poukázanie na jej silne stránky. Ohodnotenie najaktívnejších žiakov dobrou známkou – 5 min.

Pokyny a usmernenia, ako implementovať diskusiu do didaktického procesu nájdete v Kapitole č.2 *Všeobecných odporúčaní o diskusii, určených pre učiteľov pracujúcich s nepočujúcou mládežou*.

1. Otázky pre žiakov

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre zástancov myšlienky nosenia školských uniforiem v škole** | **Otázky pre odporcov myšlienky nosenia školských uniforiem v škole** |
| * Majú športové tímy svoje klubové oblečenie? Integrujú sa hráči lepšie vďaka spoločným farbám klubu a majú zmysel pre komunitu a tím? Dokáže školská uniforma integrovať školskú komunitu? Podporuje školská uniforma príslušnosť ku skupine? * Bolo by vďaka školskej uniforme jednoduchšie spoznať sa v meste? Vedeli by, vďaka jednotnej uniforme, okoloidúce osoby do akej školy žiaci chodia? * Vyrieši školská uniforma problém s každodenným výberom oblečenia do školy? * Je vďaka slobode obliekania rozdelená školská komunita na chudobných a bohatých, čo sa prejavuje v rôznorodosti ich oblečenia? * Ak by žiaci chodili v uniformách, odlišovali by sa z hľadiska ceny oblečenia, ktoré majú na sebe? Podporuje školská uniforma rovnosť študentov? * Obliekajú sa tínedžerky do školy niekedy príliš vyzývavo? (Chráni školská uniforma pred nadmerným, často nevhodným oblečením, ktoré niekedy mladí ľudia nosia?) * Nadväzuje školská uniforma na vzdelávacie tradície minulých storočí? Vytvára vďaka tomu tradíciu školy a jej komunitu? * Mohlo by prijatie špecifickej školskej uniformy prispieť k vytvoreniu jedinečnej atmosféry v škole? * Môže byť školská uniforma propagačným prvkom školy a spôsobom na jej odlíšenie sa od ostatných inštitúcií ? * Mohlo by nosenie uniforiem v nižších ročníkoch formovať zodpovednosť medzi žiakmi, učiť ich byť úctivý a dobre sa správať (etiketa)? Môžu byť deti nosiace uniformy disciplinovanejšie? * Sú miesta a situácie, počas ktorých by ste sa mali obliekať formálne? Aké sú to situácie a miesta? Dokáže školská uniforma naučiť ľudí obliekať sa primerane situácií? * Zabraňuje nosenie uniformy v škole vzniku konkurenčných subkultúr („gangov”)? * Môže nosenie uniformy v škole znížiť riziko krádeže oblečení a topánok? * Zvyšuje nosenie uniformy bezpečnosť v škole – sú cudzinci v inom oblečení okamžite viditeľní? * Zamedzuje zavedenie jednotného oblečenie vzniku interpretácií a pochybností o tom, aké oblečenie je v škole akceptovateľné? * Môže jednotné oblečenie znižovať rozptyľovanie a podporovať sústredenie žiakov počas vyučovacej hodiny? | * Aké sú náklady na časté kupovanie školských uniforiem? * Vzhľadom na to, že deti rýchlo rastú, je potrebné kupovať novú uniformu často? * Možno školskú uniformu využívať aj mimo školy, napr. doma počas hier alebo počas prázdnin? Alebo je to oblečenie, ktoré má veľmi obmedzené využitie, len na nosenie v škole a počas cesty do alebo z nej? * Je povinná školská uniforma obmedzením slobody? * Má každý právo rozhodovať o svojom oblečení a vzhľade? * Môže nosenie školskej uniformy zabíjať individualitu žiaka? * Možno nosenie uniformy vnímať ako nátlak na príslušnosť ku komunite, v ktorej sa nie všetci cítia dobre a nie všetci sa s ňou identifikujú? * Rozlišujú školské uniformy deti z hľadiska pohlavia? Je uniforma pre dievčatá rovnaká ako tá pre chlapcov? Môže byť rozdelenie triedy na základe vzhľadu, ktoré podmieňuje pohlavie, vnímané ako sexizmu alebo diskriminácia z hľadiska pohlavia? * Chce byť každý, ktorý vyjde zo školy, rozpoznávaný ako žiak konkrétnej školy? * Vytvárajú uniformy rôznych škôl zbytočné rozdelenie medzi žiakmi? Napomáha to tzv. tribalizmu – „moja škola je tá najlepšie”? * Môže byť oblečenie prejavom názorov? Ak áno, neobmedzuje povinná školská uniforma slobodu prejavu vlastných názorov? * Mohlo by byť povinné nosenie školskej uniformy problematické a spôsobovať nepotrebné napätie? * Sú v školskej komunite žiaci, ktorým sa nápad nosenia školských uniforiem nemusí páčiť? * Môžu školské uniformy súvisieť s totalitnými režimami alebo naznačovať militarizáciu školy? * Sú uniformy väčšinou navrhované v atraktívnych farbách alebo skôr v tzv. smutných farbách? * Pomôže povinnosť nosenia školskej uniformy vo všetkých školách samospráve týchto škôl? * Majú žiaci svoje občianske práva a povinnosti a mali by sa sami rozhodnúť, čo si oblečú? * Podporuje jednotné oblečenie potrebu mladých ľudí vyniknúť? * Sú školské uniformy vyrobené z kvalitných materiálov, správne ušité, dobre navrhnuté a prispôsobené individuálnym potrebám žiakov? Môžu v týchto ohľadoch nastať problémy? |

1. Obsahy pre učiteľa
2. Vybrané argumenty, ktoré možno použiť počas diskusie. Prípadne odovzdanie argumentov žiakov by malo byť realizované na základe zásad, ktoré boli prezentované v kapitole č.2 *Všeobecných odporúčaní o diskusii, určených pre učiteľov pracujúcich s nepočujúcou mládežou.*

|  |  |
| --- | --- |
| **Argumenty pre zástancov myšlienky nosenia školských uniforiem** | **Argumenty pre odporcov myšlienky nosenia školských uniforiem v školách** |
| * Bežné uniformy, napr. športových tímov, podporujú integráciu. Hráči majú zmysel pre komunitu a to, že sú členmi tímu. Analogicky by školská uniforma mohla integrovať školskú komunitu. Formovalo by to príslušnosť žiakov k inštitúcií. * Vďaka uniformám žiaci ľahšie rozoznajú svojich spolužiakov po vyučovaní na verejnom priestranstve. * Vďaka školským uniformám okoloidúce osoby ľahšie rozoznajú žiakov, ako školopovinnú mládež. Môže to mať význam napríklad v prípade cestnej premávky, kedy dieťa, ktoré je oblečené do školskej uniformy, je na prechode lepšie viditeľné a viac chránené. * Jednotná školská uniforma vyrieši problémy s každodenným výberom oblečenia a obmedzí aj fenomén budovania si pozície v skupine na základe oblečenia. * V mnohých školách je badateľné materiálne rozvrstvenie mládeže, ktoré je zvýrazňované oblečením. Bohatšia mládež nosí drahšie oblečenie. Tento jav môže viesť k odcudzeniu chudobnejšej mládeže. * Školská uniforma podporuje rovnosť žiakov. * Školská uniforma bráni niektorým tínedžerom obliekať sa až príliš vyzývavo. * Častokrát uniforma nadväzuje na tradíciu a históriu školy. Môže to budovať jej imidž prestížnej inštitúcie. * Možno by prijatie uniformy pomohlo vytvoriť jedinečnú školskú atmosféru. * Školská uniforma môže byť dôležitým faktorom pri propagácií školy a spôsobom, ako ju odlíšiť od iných škôl. * Nosenie uniforiem môže formovať zodpovednosť medzi žiakmi, učiť ich úctivosti a dobrému správaniu sa (etiketa). Deti, ktoré nosia uniformy sa správajú disciplinovanejšie. * Školská uniforma môže ľudí naučiť obliekať sa primerane rôznym situáciám. * Nosenie uniformy v škole bráni tvorbe rôznych konkurenčných subkultúr („gangov”). * Nosenie uniformy v škole minimalizuje riziko krádeže oblečenia. * Nosenie školskej uniformy zvyšuje bezpečnosť v škole – cudzí ľudia, teda inak oblečení, sú hneď viditeľní. * Zavedenie jednotného oblečenia a predpisov v tejto oblasti, obmedzuje vznik rôznych interpretácií a pochybností súvisiacich s oblečením akceptovaným v škole. * Jednotné oblečenie môže zvýšiť sústredenie žiakov na hodinách. | * Nákup uniformy prináša aj náklady, ktoré treba vynaložiť niekoľkokrát počas vzdelávacieho procesu dieťaťa. Deti a mládež rýchlo vyrastajú z oblečenia. * Školská uniforma je oblečením určeným na prácu v škole a nemá širšie využitie, okrem realizácie školskej povinnosti. * Povinná školská uniforma môže byť vnímaná ako obmedzenie práv a slobôd človeka, ktorý má právo rozhodovať o svojom oblečení a vzhľade. * Nosenie školskej uniformy môže obmedzovať individualitu človeka. * Nosenie uniforiem môže byť vnímané ako nútenie k príslušnosti ku komunite, v ktorej sa nie všetci cítia dobre a identifikujú sa s ňou. * Nosenie školskej uniformy často vytvára rozdiely medzi deťmi z hľadiska pohlavia. Školská uniforma pre dievčatá je často iná, ako tá pre chlapcov. Môže to byť vnímané ako sexizmus. * Identifikácia detí podľa uniformy umožňuje ostatným osobám rozpoznať, ktorú školu žiak navštevuje. Na niektorých ľudí to pôsobí ako sledovanie, časť osôb chce na verejných miestach pôsobiť anonymne. * Rôzne školské uniformy môžu medzi mladými ľuďmi vytvárať zbytočné rozdiely. To podporuje jav silného stotožnenia sa s vlastnou inštitúciu a podceňovanie iných. * Oblečenie môže byť prejavom nálady a názorov. Preto zavedenie povinnej školskej uniformy môže byť vnímané ako obmedzenie slobody prejavu vlastných názorov. * Presadzovanie predpisov týkajúcich sa nosenia určitého oblečenia môže byť problematické a spôsobiť nepotrebné napätie a konflikty v škole. * V školskej komunite môžu byť aj žiaci, ktorým sa nápad nosenia školských uniforiem nemusí páčiť. * Uniformy si môžu niektoré osoby spájať s totalitnými režimami a naznačovať militarizáciu školy. * Najčastejšie sú uniformy v tzv. smutných farbách, čo môže ovplyvniť náladu žiakov a mládeže. * Povinnosť nosiť uniformy na všetkých školách do určitej miery obmedzuje samosprávu týchto inštitúcií. * Žiaci majú svoje občianske práva a mali by sami rozhodovať o tom, čo si oblečú. * Jednotné oblečenie neprispieva k potrebe mladých ľudí vyniknúť. * Školské uniformy sú väčšinou šité z menej kvalitných materiálov, sú zlé ušité a nie príliš dobre navrhnuté. Nie sú tiež prispôsobené individuálnym potrebám a postavám žiakov. |